
PËR SHPRONËsimin,  PËR INTERES PUBLIK, të PRONARIT TË PASURISË së PALUAJTSHME, PRONË PRIVATE, që PREKET SI REZULTAT I RRËSHqITJES SË NDODHUR në AKSIN RRUGOR ELBASAN-LIBRAZHD

Në mbështetje të nenit 100 të Kushtetutës, të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private, për interes publik”, dhe të nenit 8 të ligjit nr.9464, datë 28.12.2005 “Për Buxhetin e Shtetit të vitit 2006”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:

1. Shpronësimin, për interes publik, të pronarit  të pasurisë së paluajtshme, pronë private, që preket si rezultat i rrëshqitjes së ndodhur  në aksin rrugor Elbasan-Librazhd.
2. Shpronësimi të bëhet  në favor të Drejtorisë së Përgjithshme të Rrugëve.
3. Pronari i pasurisë të paluajtshme, pronë private, që shpronësohet, të kompensohet  në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen 385 m2 tokë/arë, të vlerësuar me 350 lekë/m2, me vlerë të përgjithshme shpronësimi prej 134 750 (njëqind e tridhjetë e katër mijë e shtatëqind e pesëdhjetë) lekësh.
4. Shpenzimet procedurale, në shumën 133 000 (njëqind e tridhjetë e tre mijë) lekë, të përballohen nga Drejtoria e Përgjithshme e Rrugëve.
5. Vlera e përgjithshme e shpronësimit, 134 750 (njëqind e tridhjetë e katër mijë e shtatëqind e pesëdhjetë) lekë, të përballohet nga llogaria speciale, e krijuar si transfertë kapitale për t’u përdorur për shpronësimet.
6. Shpronësimi të fillojë më 1.3.2007 dhe të përfundojë brenda 31.3.2007.
7. Drejtoria e Përgjithshme e Rrugëve të bëjë likuidimin e pronarit brenda afatit të parashikuar në pikën 6 të këtij vendimi.
8. Ngarkohen Ministria e Punëve Publike, Transportit dhe Telekomunikacionit dhe Drejtoria e Përgjithshme e Rrugëve për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Vlera totale e këtij shpronësimi është 134 750 (njëqind e tridhjetë e katër mijë e shtatëqind e pesëdhjetë) lekë.
